Viime keskiviikkona Euroopan parlamentissa äänestettii päätöslauselmaesityksestä, joka koskee lhbti-henkilöihin kohdistuvaa syrjintää viranomaisten taholta ja vihapuhetta. Yksinkertaistaen kyseessä oli äänestys siitä tuleeko samaa sukupuolta olevien parisuhteet tunnustaa täysimääräisinä kaikissa EU-maissa.

Päätöslauselma hyväksytiin ääniin 407-186. Perussuomalaiset mepit Teuvo Hakkarainen ja Laura Huhtasaari äänestivät vastaan.

Päätöslauselmaesitys käsitteli myös Puolan hlbti-vapaita alueita. Puolassa on tällä hetkellä kolmisenkymmentä kaupunkia, jotka ovat julistautuneet ”lhbtq-vapaiksi”. Yksi niistä on Swidnik Itä-Puolassa.

– Minä näen uhan, koska yksi homoseksuaalien tavoitteista on, että kumppanien, tai miksi sellaista suhdetta nyt pitäisi kutsua, pitää saada adoptoida lapsia ja se on hyökkäys meidän perinteisiä perhearvojamme kohtaan, sanoi ThomsonReutersille seksuaalikasvatusta Swidnikissä opettava lukio-opettaja, joka tukee lhbtq-vapaita alueita.